Diari Oficial de la Generalitat Valenciana


Sumari del DOGV 4469, del 28-03-2003 (2003/3184)

Informació pública de les bases que han de regir la convocatòria de concurs oposició per a cobrir les següents places, que figuren en l'oferta d'ocupació pública 2002 de l'Ajuntament de Polop (Alacant).
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4469

Data del DOGV
:   28-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3184


Data del document
:   07-03-2003

Organisme emissor
:   Ajuntament de Polop

Tipus de document
:   Convocatòria

Descriptors 

:   * Polop
    * professió administrativa
    * administració local
    * concurs administratiu
    * peó
    * personal de serveis

Informació pública de les bases que han de regir la convocatòria de concurs oposició per a cobrir les següents places, que figuren en l'oferta d'ocupació pública 2002 de l'Ajuntament de Polop (Alacant). [2003/S3184]
  
De caràcter laboral: oficial servicis diversos, netejadora, peó de manteniment i bidell.
  
De caràcter funcionari: auxiliar administratiu d'administració general.
  
Bases genèriques
  
Primera. Objecte de la convocatòria
  
És objecte de la present convocatòria de concurs oposició, per a la provisió, amb caràcter laboral indefinit, d'una plaça d'oficial de servicis diversos, una de netejadora, una de peó de manteniment i una de bidell, i amb caràcter funcionari, una plaça d'auxiliar administratiu d'administració general, que figuren en l'oferta d'ocupació públic per al 2002.
  
- La plaça d'oficial de servicis diversos, està dotada amb els emoluments corresponents al grup D, i la resta de retribucions complementàries, en quantia de 1.094,26 euros bruts mensuals.
  
- La plaça de peó de manteniment, està dotada amb els emoluments corresponents al grup E, i les i la resta de retribucions complementàries, en quantia de 975,00 euros bruts mensuals.
  
- La plaça de netejadora, està dotada amb els emoluments corresponents al grup E, i les i la resta de retribucions complementàries, en quantia de 665,00 euros bruts mensuals.
  
- La plaça de bidell, està dotada amb els emoluments corresponents al grup E, i les i la resta de retribucions complementàries, en quantia de 815,00 euros bruts mensuals
  
- La plaça d'auxiliar administratiu, està dotada amb els emoluments corresponents al grup D, i les altres retribucions complementàries, en quantia de 1.200,00 euros bruts mensuals.
  
Segona. Requisits dels aspirants
  
Per a prendre part en este concurs oposició, els aspirants hauran de reunir els següents requisits en la data d'expiració del termini de presentació de sol·licituds:
  
a) Tindre complits 18 anys, sense excedir de 55 anys. L'excés en el límit màxim d'edat es compensarà amb els servicis prestats a l'administració local o temps de cotització a la seguretat social.
  
b) Estar en possessió del títol de Graduat Escolar o equivalent, per a la plaça d'oficial de servicis diversos i per a la plaça d'auxiliar administratiu i del certificat d'escolaritat obligatòria, per a la resta de les places , o bé tindre complides les condicions per a obtindre'l en la data en què acabe el termini de presentació de sol·licituds.
  
c) No patir cap malaltia o defecte físic que impedisca l'acompliment de les corresponents funcions.
  
e) No trobar-se inhabilitat penalment per a l'exercici de funcions públiques.
  
f) No haver sigut separat mitjançant expedient disciplinari del servici de qualsevol de les administracions públiques.
  
g) Tindre nacionalitat espanyola o comunitària.
  
Tots els requisits hauran d'acomplir-se el dia que finalitze el termini de presentació de sol·licituds i mantindre's durant tot el procés selectiu.
  
D'acord amb el que establix l'article 38 de la Llei 13/1982, d'Integració Social dels Minusvàlids, les persones amb minusvalideses seran admeses en igualtat de condicions amb els altres aspirants. Els aspirants que facen valdre la seua condició de persona amb minusvalidesa, aportaran un certificat, amb anterioritat a la celebració de les proves, expedit per la Conselleria de Treball i Assumptes Socials, que acredite tal condició, així com la seua capacitat per a exercir les tasques i funcions corresponents al lloc de treball a què s'aspira.
  
Tercera. Sol·licituds
  
Els que desitgen prendre part en este concurs oposició, adreçaran la seua sol·licitud a l'alcalde president d'este ajuntament, en la qual hauran de manifestar que reunixen totes i cada una de les condicions i requisits exigits en la base segona referit tot això a la data en què finalitze el termini de presentació de sol·licituds.
  
El termini de presentació de sol·licituds serà de 20 dies naturals a comptar des del següent de publicació de l'anunci extracte en el Boletín Oficial del Estado, i es prorrogarà dit termini fins al següent dia hàbil en cas de finalitzar el dissabte. Les bases de la convocatòria es publicaran íntegres en el Butlletí Oficial de la Província d'Alacant i anunci extracte en el Diari Oficial de la Generalitat Valenciana o Boletín Oficial del Estado.
  
Les sol·licituds junt amb la fotocòpia del document nacional d'identitat i justificant d'haver satisfet els drets d'examen, es presentaran, en dies i hores hàbils, en el registre general d'este ajuntament o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
En la sol·licitud, els aspirants amb minusvalideses hauran de formular la corresponent petició de les possibles adaptacions de temps i mitjans per a la realització de les proves.
  
Els drets d'examen es fixen en la quantitat de 6 euros, que seran satisfets pels aspirants al presentar la sol·licitud, i no podran ser tornats més que en el cas de no ser admesos per falta dels requisits exigits per a prendre part en este procés selectiu.
  
Quarta. Admissió de candidats
  
Expirat el termini de presentació de sol·licituds, l'alcalde president dictarà resolució, en el termini màxim d'un mes, ampliable en els supòsits establits en la Llei 30/1992, i declararà aprovada la llista d'admesos i exclosos, que es publicarà en el Butlletí Oficial de la Província d'Alacant, i s'exposarà en el tauler d'anuncis de la corporació, amb indicació del termini d'esmena que, en els termes de l'article 71 de la Llei 30/ 1992, de 27 de novembre, es concedix als aspirants exclosos que corresponga. La publicació de l'esmentada resolució serà determinant dels terminis a efectes de possibles impugnacions o recursos.
  
Igualment, es farà pública la llista definitiva d'aspirants admesos i exclosos, així com la composició del tribunal qualificador, lloc, data i hora en què es constituirà este, amb una antelació mínima de 15 dies, als efectes de realització de les proves de la fase d'oposició, mitjançant la inserció de l'oportú anunci en el Butlletí Oficial de la Província d'Alacant.
  
Cinquena. Tribunal qualificador
  
El tribunal qualificador de l'oposició estarà constituït de la següent forma:
  
President:
  
El de la corporació o membre de la mateixa en qui delegue.
  
Vocals:
  
El regidor d'Urbanisme i Servicis Tècnics.
  
Un regidor en representació de cada uns dels grups polítics de l'oposició.
  
Un representant sindical dels treballadors de l'Ajuntament.
  
Un representant de l'administració del Consell de la Generalitat Valenciana.
  
Un funcionari de carrera designat per l'alcalde.
  
Secretari:
  
El secretari de la corporació.
  
Es designaran suplents per a substituir, en cas d'absència, als membres del tribunal.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents i estarà facultat per a resoldre qualsevol dubte o incidència que poguera sorgir durant la celebració de l'oposició i per a prendre acords i dictar totes les normes que calguen per al bon orde i resultat del mateix.
  
Si una vegada constituït el tribunal i iniciada la sessió s'absentara el president, este designarà d'entre els vocals concurrents el que l'haja de substituir durant la seua absència que podrà ser, en primer lloc, un regidor si hi ha i, si no n'hi ha, el vocal amb major jerarquia, antiguitat o edat, per este orde, el tribunal podrà disposar de la incorporació als seus treballs d'assessors especialistes, per a totes o algunes de les proves. Estos assessors col·laboraran amb el tribunal exclusivament en l'exercici de les seues especialitats tècniques.
  
Contra els membres que es designen per a formar part del tribunal es podrà promoure la recusació prevista en l'article 29, de la Llei de Règim Jurídic de les Administracions Públiques i del Procediment Administratiu Comú, en relació amb els supòsits que recull l'article 28 del mateix text legal. La designació dels membres del tribunal es farà publica en el Butlletí Oficial de la Província d'Alacant, així com en el tauler d'edictes de la corporació.
  
Els membres del tribunal i també els possibles assessors especialistes, percebran les indemnitzacions que per raó del servici tinguen establides en el Real Decret 236/1988, de 4 de març, en les quanties previstes per la Resolució de 22 de març de 1993, o en la disposició aplicable en el moment de la realització de les proves selectives.
  
Bases específiques per a cobrir una plaça d'oficial de servicis diversos, una plaça de peó de manteniment, una de netejadora, una de bidell i una d'auxiliar administratiu.
  
Primera. Plaça convocada i sistema de selecció
  
Es convoca als interessats a cobrir, mitjançant contracte laboral indefinit, una plaça d'oficial de servicis diversos, una de peó de manteniment, una de netejadora, una de bidell i amb caràcter funcionarial una plaça d'auxiliar administratiu d'administració general, vacants en la plantilla de personal d'este ajuntament, mitjançant el sistema de selecció de concurs oposició.
  
Segona. Requisits dels candidats
  
Per a ser admesos a la realització de les proves selectives els aspirants hauran de reunir els requisits que s'indiquen en les bases genèriques, així com estar en possessió del certificat d'estudis primaris o equivalent.
  
Els aspirants a esta plaça hauran de presentar, juntament amb la instància, un currículum vitae en el qual s'especifiquen les dades personals, acadèmiques i professionals que es pretenguen fer valdre en la fase de concurs, acompanyats dels certificats o documents justificatius dels mèrits al·legats. En cas contrari no seran tinguts en compte. Atesos a estos efectes justificada l'experiència en entitats privades, mitjançant la presentació conjunta de fotocòpies confrontades dels contractes de treball visats per l'INEM acompanyats d'informe de cotització a la Seguretat Social durant el temps de vigència dels mateixos expedit per este últim organisme.
  
Igualment els aspirants hauran de pagar, mitjançant el procediment assenyalat en les bases genèriques, en concepte de drets d'examen, la quantitat de 6 euros.
  
Tercera. Proves selectives i valoració de mèrits
  
3.1 Fase de concurs
  
Serà prèvia a la fase d'oposició. No tindrà caràcter eliminatori ni podrà tindre's en compte per a superar els exercicis de la fase d'oposició.
  
Barem de mèrits.
  
3.1.1 Mèrits professionals:
  
L'antiguitat, per servicis prestats en l'administració pública en plaça semblant a la convocada, 1 punt per cada 6 mesos.
  
La màxima puntuació que es podrà obtindre en este subapartat serà de 4 punts, i es rebutjaran les fraccions inferiors al mig any.
  
Per experiència professional, degudament acreditada en llocs de treball semblants a la plaça convocada, 0,5 punts per any de treball o fracció igual o superior a 6 mesos.
  
La màxima puntuació que es podrà obtindre en este subapartat serà de 3 punts, i es rebutjaran les fraccions inferiors al mig any.
  
La valoració d'un mateix temps de servicis prestats conforme a un dels subapartats exclou la seua valoració en l'altre.
  
3.1.2 Mèrits acadèmics:
  
Per trobar-se en possessió d'alguna titulació acadèmica superior a l'exigida per a optar a la plaça, 1 punt. Obtindran la màxima puntuació, és a dir 1 punt, (els llicenciats universitaris), 0,50 (els diplomats universitaris) i 0,25 punts (els que tinguen el Batxiller Superior).
  
3.1.3 Es considerarà i puntuarà amb la màxima puntuació el posseir el carnet C-1, és a dir, 1 punt, en les places d'oficial de servicis diversos, peó de manteniment i bidell.
  
3.1.4 Cursos de formació i perfeccionament:
  
Cursos de formació i perfeccionament impartits per organismes oficials que guarden relació amb el lloc de treball.
  
- De 75 hores de duració o més: 0,75 punts.
  
- De 25 fins a 74 hores de duració: 0,50 punts.
  
- De menys de 25 hores o duració específica: 0,25 punts.
  
La màxima puntuació que es podrà obtindre en este apartat serà d'1 punt.
  
3.1.5 Coneixement de valencià
  
El coneixement de valencià es valorarà fins a un màxim d'un punt, sempre que s'acredite estar en possessió del pertinent certificat o homologació expedits per la Junta Qualificadora de Coneixements de Valencià, segons el que establix l'Orde de 22 de maig de 1985, de la Conselleria de Cultura, Educació i Ciència, i d'acord amb la següent escala:
  
- Certificat de coneixements orals de valencià: 0,25 punts.
  
- Certificat de grau elemental de valencià: 0,50 punts.
  
- Certificat de grau mitjà de valencià: 0,75 punts.
  
- Certificats de grau superior de valencià: 1: Punts.
  
En cas de presentar diversos certificats només es valorarà el de major puntuació.
  
3.2 Fase d'oposició:
  
a) Exercici primer
  
Oficial servicis diversos
  
De caràcter obligatori per a tots els aspirants. Consistirà en la realització, a proposta del tribunal, i en temps que a l'efecte assenyale, d'una o diverses de les següents proves pràctiques.
  
- Alçament de barandats de rajola o blocs.
  
- Reparació de clots.
  
- Construcció d'una arqueta o escossell.
  
- Realització de paràmetre amb rajola buida o doble, o buit senzill de maó de cantell pres amb morter de ciment o algeps.
  
- Col·locació de bastiment o marc en un parament de rajola.
  
- Esquerdejat o lluït amb morter de ciment o algeps.
  
- Entaulellat amb taulellet de 15 per 15 cm, pres amb morter de ciment i aplicat sobre esquerdejat amb ciment de cola.
  
- Formació de mestres tant en paràmetres verticals com horitzontals.
  
Peó de manteniment, netejadora i bidell
  
Realització d'un exercici pràctic, relacionat amb el lloc de treball a cobrir. El tribunal qualificador el concretarà en el seu moment.
  
b) Exercici segon per a les places laborals
  
Consistirà en la redacció d'un comunicat sobre incidències relacionades amb el lloc de treball, el supòsit del qual el fixarà el tribunal.
  
c) Exercici tercer per a les places laborals
  
Consistirà a contestar un qüestionari amb respostes alternatives, sobre els 10 primers temes del temari que s'especifica en l'annex I corresponent a estes bases.
  
Criteris de valoració dels exercicis de les places laborals.
  
Els tres exercicis obligatoris tindran caràcter eliminatori i es qualificaran, cadascun d'ells, amb un màxim de 10 punts, i caldrà per a aprovar obtindre un mínim de 5 punts en cadascun.
  
d) Fase d'oposició especifica per a la plaça d'auxiliar administratiu
  
Estarà formada pels exercicis que a continuació s'indiquen:
  
Primer. De caràcter obligatori i eliminatori. Consistirà a contestar per escrit a 50 preguntes tipus test, d'entre els temes que figuren com annex I a les presents bases. Es valorarà de 0 a 10 punts. Seran eliminats els aspirants que no aconseguisquen un mínim de 30 preguntes.
  
Segon. Informàtic. De caràcter obligatori i eliminatori. Consistirà en la còpia íntegra d'un text que facilitarà el tribunal i es valorarà de 0 a 10 punts, que podrà contindre qualsevol tècnica d'ofimàtica simple de text (Word), taules (Excel) o imatges. Seran eliminats els aspirants que no aconseguisquen un mínim de 5 punts. Es valorarà de 0 10 punts.
  
Tercer. Exercici sobre coneixement de castellà. De conformitat amb l'apartat g) de la base segona i en compliment del Reial Decret 800/1995, de 19 de maig, en cas d'accés a la plaça de ciutadans que no tinguen la nacionalitat espanyola, però si la d'un de la resta dels estats membres de la Unió Europea o la d'aquells estats membres a qui els siga d'aplicació la lliure circulació de treballadors, prèvia a la contractació l'aspirant haurà de realitzar un exercici sobre coneixement de castellà, que serà qualificat com apte o no apte i sense la superació del qual no podrà realitzar-se la contractació.
  
Quart. Opcional a criteri del tribunal i no eliminatori. Consisitirà en una entrevista personal que versarà sobre les matèries pròpies de la plaça convocada. L'entrevista es puntuarà de 0 a 10 punts.
  
La qualificació total de la fase d'oposició, s'obtindrà sumant les puntuacions obtingudes pels aspirants en tots els exercicis dels quals consta.
  
3.3 Qualificació final del concurs oposició i adjudicació de la plaça.
  
A fi d'establir l'orde definitiu dels aspirants aprovats, la qualificació final del concurs oposició s'obtindrà sumant les qualificacions obtingudes en les fases del concurs i de l'oposició, per la qual cosa serà seleccionat, en cada plaça, l'aspirant que major puntuació total obtinga amb la suma d'ambdues qualificacions.
  
Quarta. Relació d'aprovats i proposta de nomenament
  
Finalitzat el procediment de selecció, el tribunal publicarà en el tauler d'anuncis de la corporació la relació d'aprovats, i estos no podran sobrepassar el nombre de places convocades i elevarà la citada relació d'aprovats, amb proposta de nomenament a l'autoritat competent. Al mateix temps remetrà a l'autoritat l'acta de l'última sessió en què hauran de figurar, per orde d'actuació, tots els opositors que havent superat les proves, excediren del nombre de places convocades.
  
Cinquena. Presentació de documents
  
En el termini de 20 dies naturals, a comptar des de la publicació de la relació d'aprovats a què es referix la base anterior, els aspirants proposats hauran de presentar els documents acreditatius de capacitat i requisits exigits en la base segona:
  
a) Fotocòpia de document nacional d'identitat acompanyada de l'original per a la seua compulsa.
  
b) Fotocòpia de la titulació exigida acompanyada d'original per a la seua compulsa o justificant d'haver pagat els drets per a la seua expedició, sense perjuí de la seua posterior presentació.
  
c) Declaració jurada d'haver sigut separat mitjançant expedient disciplinari del servici de qualsevol administració pública ni trobar-se inhabilitat per a l'exercici de funcions públiques.
  
d) Declaració jurada de no trobar-se sotmés en causa d'incapacitat.
  
e) Certificat mèdic acreditatiu de no patir cap malaltia o limitació física o psíquica que impedisca el normal exercici de la funció.
  
Qui tinguera la condició de funcionari o contractat en règim laboral per organismes públics estaran exempts de justificar les condicions i requisits exigits i acreditats per a obtindre el seu anterior nomenament, i haurà de presentar certificació del ministeri, corporació local o organisme públic del qual depenguen, justificativa de la seua condició de funcionari o contractat en règim laboral i de totes les circumstàncies que consten en el seu full de servici.
  
Si dins del termini indicat i excepte casos de força major, no presentaran la documentació assenyalada o de l'examen dels documents es deduïra que manquen d'algun dels requisits assenyalats en la base segona, no podran ser anomenats i quedaran anul·lades les seues actuacions, sense perjuí de la responsabilitat en què poguera haver incorregut per falsedat en la instància sol·licitant prendre part en l'oposició.
  
Sisena. Contractació
  
Complimentat pels aspirants proposats el que establix la base anterior, l'alcalde president formalitzarà els corresponents contractes de treball de caràcter indefinit en el qual s'establirà un període de prova de dos mesos, en el cas del personal laboral i el corresponent contracte administratiu en el cas de la plaça de funcionari.
  
Setena. Legislació aplicable
  
En tot allò no previst en les presents bases s'estarà al que establixen les lleis 30/1984, de 2 d'agost, 7/1985, de 2 d'abril; Real Decret Legislatiu 781/1986, de 18 d'abril, Decret Legislatiu de 24 d'octubre de 1995, del Consell de la Generalitat Valenciana, Real Decret 365/1995, de 10 de març i la resta de disposicions aplicables i concordants.
  
Huitena. Impugnació de la convocatòria i les seues bases
  
La convocatòria, les seues bases i tots els actes administratius que es deriven de la mateixa i de l'actuació del tribunal, podran ser impugnats pels interessats en els casos i en la forma establida en la legislació vigent.
  
Novena. Incidències
  
El tribunal queda facultat per a resoldre les incidències i dubtes que es presenten, i prendran els acords necessaris per al bon funcionament de l'oposició en tot allò que no estiga previst en estes bases.
  
Annex I
  
Temari
  
Tema 1. La Constitució Espanyola de 1978. Estructura i principis generals. El model econòmic de la Constitució. El Tribunal Constitucional. La reforma constitucional.
  
Tema 2. Drets i deures fonamentals dels espanyols. La seua garantia i suspensió.
  
Tema 3. L'organització de l'estat en la Constitució: organització institucional política i territorial. La Corona. Les Corts Generals: referència al Defensor del Poble i al Tribunal de Comptes. El Poder Judicial.
  
Tema 4. El govern i l'administració. L'administració general de l'estat. Les comunitats autònomes: especial referència als estatuts d'autonomia.
  
Tema 5. L'administració local. L'administració institucional.
  
Tema 6. El municipi: concepte i elements. El terme municipal. La població: especial referència a l'empadronament. L'organització. Competències.
  
Tema 7. Altres entitats locals. Mancomunitats. Comarques i altres entitats que agrupen diversos municipis. Les àrees metropolitanes. Les entitats d'àmbit territorial inferior al municipal.
  
Tema 8. Submissió l'administració a la llei i al dret. Fonts del dret administratiu: especial referència a la llei i els reglaments.
  
Tema 9. La potestat reglamentària en l'esfera local; ordenances, reglaments i bans; procediments d'elaboració i aprovació.
  
Tema 10. La relació juridicoadministrativa. Concepte. Subjectes: l'administració i l'administrat. Capacitat i representació. Drets de l'administrat. Els actes jurídics de l'administrat.
  
Tema 11. L'acte administratiu: concepte, classes i elements.
  
Tema 12. Motivació i notificació. Eficàcia i validesa dels actes administratius. Revisió dels actes administratius: d'ofici i en via de recurs administratiu.
  
Tema 13. El procediment administratiu: principis informadors. Les fases del procediment administratiu: iniciació, ordenació, instrucció i terminació. Dimensió temporal del procediment. Referència als procediments especials.
  
Tema 14. Especialitats del procediment administratiu local. El registre d'entrada i eixida de documents. Requisits de la presentació de documents.
  
Tema 15. Funcionament dels òrgans col·legiats locals: Règim de sessions i acords. Actes i certificats d'acords. Les resolucions del president de la corporació.
  
Tema 16. Formes de l'acció administrativa, amb especial referència a l'administració local. L'activitat de foment. L'activitat de policia: les llicències.
  
Tema 17. El servici públic local. La responsabilitat de l'administració.
  
Tema 18. Els béns de les entitats locals. El domini públic. El patrimoni privat de les mateixes.
  
Tema 19. El personal al servici de les entitats locals: concepte i classes. Drets, deures i incompatibles.
  
Tema 20. Les hisendes locals. Classificació dels ingressos. Les ordenances fiscals.
  
Diligència. Per a fer constar que la present convocatòria i bases va ser aprovada per Resolució de l'alcalde president, número 29/2003, de 7 de març de 2003, done fe.
  
El secretari: Antonio Fonts Múrcia.